

**GRADSKO VIJEĆE** ***P R I J E D L O G***

KLASA:612-04/19-01/01

URBROJ:2186/18-02/1-19-1

Ludbreg, 07. lipnja 2019.

Na temelju članaka 9. i 48. Zakona o knjižnicama i knjižničnoj djelatnosti („Narodne novine“ br. 17/2019), članka 7. Zakona o ustanovama („Narodne novine“ br. 76/93, 29/97, 47/99, 35/08), članka 35. Zakona o lokalnoj i područnoj (regionalnoj) samoupravi («Narodne novine» br. 33/01, 60/01-vjerodostojno tumačenje 129/05, 109/07, 125/08, 36/09,150/11,144/12,19/13-pročišćeni tekst,137/15, 123/17) te članka 33. Statuta Grada Ludbrega («Službeni vjesnik Varaždinske županije» br. 23/09, 17/13, 40/13-pročišćeni tekst, 12/18, 55/18-pročišćeni tekst) Gradsko vijeće Grada Ludbrega na svojoj 14. sjednici održanoj dana 07. lipnja 2019. godine **d o n o s i** slijedeću

**O D L U K U**

**o ustrojstvu Gradske knjižnice i čitaonice**

**Mladen Kerstner Ludbreg**

1. **STATUS I OSNIVAČ**

Članak 1.

Utvrđuje se da je Gradsku knjižnicu i čitaonicu Mladen Kerstner Ludbreg sa sjedištem u Ludbregu, Trg Svetog Trojstva 19 osnovao Grad Ludbreg odlukom Gradskoga vijeća KLASA:612-01/02-01/33, URBROJ:2186-18-01/2-03-2 od 07.02.2003. godine („Službeni vjesnik Varaždinske županije“ br. 12/2003) i da je registrirana kod Trgovačkog suda u Varaždinu pod brojem Tt-03/1536-3 (MBS:070065622, OIB:52291394442) od 08.01.2004. godine kao ustanova.

1. **NAZIV I SJEDIŠTE**

Članak 2.

Naziv Knjižnice glasi: Gradska knjižnica i čitaonica Mladen Kerstner Ludbreg.

Skraćeni naziv glasi: Knjižnica Mladen Kerstner Ludbreg.

Sjedište: LUDBREG, Trg Svetoga Trojstva 19.

1. **DJELATNOST**

Članak 3.

Knjižnica obavlja svu knjižničnu djelatnost, a osobito:

* nabavu knjižnične građe,
* stručnu obradu, čuvanje i zaštitu knjižnične građe, provođenje mjera zaštite knjižnične građe koja je kulturno dobro,
* izradu biltena, kataloga, bibliografija i drugih informacijskih pomagala,
* sudjelovanje u izradi skupnih kataloga i baza podataka,
* omogućavanje pristupačnosti knjižnične građe i informacija korisnicima prema njihovim potrebama i zahtjevima,
* osiguravanje korištenja i posudbe knjižnične građe te protok informacija,
* poticanje i pomoć korisnicima pri izboru i korištenju knjižnične građe, informacijskih pomagala i izvora,
* vođenje dokumentacije o građi i korisnicima,
* izdavaštvo i e-izdavaštvo,
* poslovnu knjižnicu,
* pričaonice i pričaonice na stranim jezicima za djecu i odrasle,
* čitateljski klubovi za djecu i odrasle,
* amatersko uprizorenje književnih djela,
* organizaciju glazbenih koncerata,
* igroteku za bebe i djecu,
* kreativne radionice za djecu i odrasle,
* multimediju za djecu i odrasle,
* biblioterapiju za djecu i odrasle,
* promotivne kulturne akcije izvan prostora knjižnice.

1. **TIJELO KNJIŽNICE**

Članak 4.

Tijelo Knjižnice je:

* ravnatelj.

Članak 5.

Knjižnicom upravlja ravnatelj.

Ravnatelj predstavlja i zastupa knjižnicu u pravnom prometu i pred tijelima državne vlasti te obavlja i druge poslove predviđene zakonom, aktom o osnivanju i statutom.

Članak 6.

Ravnatelj:

* donosi plan rada i razvitka knjižnice,
* razmatra izvršavanje plana rada i razvitka knjižnice,
* odlučuje o financijskom planu i godišnjem financijskom izvještaju,
* donosi statut uz prethodnu suglasnost gradonačelnika
* donosi i druge opće akte knjižnice,
* utvrđuje način i uvjete korištenja knjižnične građe, odlučuje o promjenama u organiziranju rada knjižnice te
* obavlja druge poslove određene Zakonom o knjižnicama i knjižničnoj djelatnosti, aktom o osnivanju i statutom knjižnice.

Članak 7.

Ravnatelja Knjižnice imenuje i razrješuje Gradsko vijeće Grada Ludbrega.

Ravnatelj Knjižnice imenuje se na mandat od četiri godine na temelju javnoga natječaja i može biti ponovno imenovan.

Način imenovanja i razrješenja pobliže se uređuje Statutom Knjižnice.

Članak 8.

Javni natječaj za imenovanje ravnatelja Knjižnice raspisuje Gradsko vijeće Grada Ludbrega, prijave se dostavljaju Odboru za izbor i imenovanja koji utvrđuje prijedlog za imenovanje ravnatelja i dostavlja ga Gradskom vijeću.

Za ravnatelja se može imenovati osoba koja ispunjava uvjete određene Zakonom o knjižnicama i knjižničnoj djelatnosti, a što se pobliže uređuje Statutom Knjižnice.

1. **FINANCIRANJE I IMOVINA**

Članak 9.

Osnivač – Grad Ludbreg, sukladno Programu javnih potreba u društvenim djelatnostima Grada Ludbrega kojeg usvaja Gradsko vijeće Grada Ludbrega, osigurava sredstva potrebna za rad Knjižnice.

Sredstva za rad Knjižnice uključuju sredstva za plaće, sredstva za nabavu građe, sredstva za programe, materijalne izdatke, stalno stručno usavršavanje knjižničarskih djelatnika i sredstva za zaštitu knjižnične građe, kao i sredstva za investicije i investicijsko održavanje, ako posebnim zakonom nije drukčije određeno.

Sredstva za rad, Knjižnica osigurava i iz vlastitih prihoda, sponzorstava, darovanja i na drugi način u skladu sa zakonom.

Članak 10.

Knjižnica vodi financijsko poslovanje i računovodstvo u skladu s propisima za proračunske korisnike.

Članak 11.

O ostvarenoj razlici između prihoda i primitaka i rashoda i izdataka odlučuje ravnatelj uz prethodnu suglasnost gradonačelnika.

Ostvarena pozitivna razlika između prihoda i primitaka i rashoda i izdataka koristi se za unapređenje i razvoj djelatnosti Knjižnice.

Članak 12.

Knjižnica odgovara za obveze cijelom svojom imovinom.

Osnivač odgovara solidarno i neograničeno za obveze Knjižnice.

Ako Knjižnica u dvije uzastopne obračunske godine iskaže negativnu razliku između prihoda i primitaka i rashoda i izdataka, osnivač će pokrenuti postupak za preispitivanje mandata ravnatelja.

Članak 13.

Knjižnica je osnovana osnovnim sredstvima, knjižnim fondom i sitnim inventarom prema posebnom popisu kojeg vodi Knjižnica.

Sredstva iz prethodnog stavka su vlasništvo Knjižnice.

Knjižnica može stjecati imovinu sukladno usvojenom programu rada i razvoja i raspoloživim sredstvima.

O stjecanju i otuđivanju imovine do vrijednosti od =20.000,00 kuna (slovima:dvadesettisućakuna) odlučuje ravnatelj, a iznad toga iznosa gradonačelnik.

Članak 14.

Knjižnica ne može raspolagati nekretninama (stjecati, otuđivati, opterećivati) bez prethodne pismene suglasnosti gradonačelnika odnosno Gradskoga vijeća.

Gradonačelnik može dati pismenu suglasnost na iznose pojedinačnih vrijednosti o kojem može odlučivati sukladno odredbama Zakona o lokalnoj i područnoj (regionalnoj) samoupravi, a iznad tih iznosa pismenu suglasnost daje Gradsko vijeće.

1. **MEĐUSOBNA PRAVA I OBVEZE OSNIVAČA I KNJIŽNICE**

Članak 15.

Osnivač davanjem suglasnosti na Statut, imenovanjem ravnatelja te davanjem prethodnih suglasnosti provodi mjere radi kontrole poslovanja i zakonitosti rada Knjižnice.

Članak 16.

Osnivač preko svojih nadležnih tijela prati rad i poslovanje Knjižnice te ima pravo zahtijevati uvid i kontrolu u cjelokupno poslovanje i rad te ima pravo zahtijevati od ravnatelja poduzimanje određenih aktivnosti i dostavu podataka.

Knjižnica je dužna najmanje jednom godišnje, bez posebnog traženja, Gradskom vijeću dostaviti izvješće o radu i financijsko izvješće.

1. **PRIJELAZNE I ZAVRŠNE ODREDBE**

Članak 17.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski spol.

Članak 18.

Mandat sadašnjem ravnatelju odnosno vršitelju ravnatelja Knjižnice traje do isteka razdoblja na koje je imenovan.

Članak 19.

Sadašnji radnici zadržavaju radna mjesta na kojima su zaposleni te prava iz radnih odnosa sukladno sklopljenim ugovorima o radu.

Članak 20.

Ravnatelj Knjižnice je dužan u roku od 90 dana od dana stupanja na snagu ove Odluke donijeti ili izmijeniti, odnosno uskladiti potrebite opće akte sukladno odredbama ove Odluke i Zakona o knjižnicama i knjižničnoj djelatnosti.

Članak 21.

Stupanjem na snagu ove Odluke prestaje važiti Odluka o osnivanju Gradske knjižnice i čitaonice Mladen Kerstner Ludbreg („Službeni vjesnik Varaždinske županije“ br. 12/2003, 5/2005, 58/2013).

Članak 22.

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik

Gradskoga vijeća:

Antun Šimić

**O B R A Z L O Ž E NJ E**

1. **PRAVNI OSNOV**

Hrvatski sabor je na sjednici održanoj 08. veljače 2019. donio novi Zakon o knjižnicama i knjižničnoj djelatnosti koji je objavljen u „Narodnim novinama“ br. 17 i stupio je na snagu 28. veljače 2019. godine. Stupanjem na snagu ovog Zakona prestao je važiti Zakon o knjižnicama („Narodne novine“ br. 105/97, 5/98-ispravak, 104/00, 87/08 i 69/09).

Prijelaznim i završnim odredbama – člankom 48. propisano je da su knjižnice i pravne osobe u čijem se sastavu nalaze knjižnice dužne uskladiti statut, druge opće akte i rad s odredbama predmetnog zakona u roku od 90 dana od dana stupanja na snagu Zakona.

S obzirom da je Grad Ludbreg osnivač Gradske knjižnice i čitaonice Mladen Kerstner Ludbreg potrebno je uskladiti postojeću Odluku o osnivanju Gradske knjižnice i čitaonice Mladen Kerstner Ludbreg s odredbama novog Zakona.

Odluka o osnivanju Gradske knjižnice i čitaonice Mladen Kerstner Ludbreg donijeta je 2003. godine, a izmjene i dopune ove odluke 2005. i 2013. godine. Radi lakšeg snalaženja i nomotehničke pravilnosti predlaže se donošenje „nove“ Odluke o ustrojstvu Gradske knjižnice i čitaonice Mladen Kerstner Ludbreg koja sadrži dio izvornog teksta odluke, dosadašnje izmjene i dopune te usklađenja s novim Zakonom o knjižnicama i knjižničnoj djelatnosti.

1. **OBRAZLOŽENJA POJEDINIH ODREDABA**
2. **Status i osnivač**

Ovom odredbom odnosno člankom 1. utvrđuje se da je Gradsku knjižnicu i čitaonicu osnovao Grad Ludbreg odlukom Gradskoga vijeća od 07.02.2003. godine i ista je kao ustanova upisana u Registar Trgovačkog suda u Varaždinu 08.01.2004. godine.

1. **Naziv i sjedište**

Zadržan je dosadašnji naziv, skraćeni naziv i sjedište Gradske knjižnice i čitaonice Mladen Kerstner Ludbreg.

1. **Djelatnost**

Zadržane su postojeće djelatnosti koje su upisane kao predmet poslovanja u

Registru Trgovačkog suda u Varaždinu

1. **Tijelo Knjižnice**

Zakonom o knjižnicama i knjižničnoj djelatnosti propisano je da su tijela javne knjižnice:ravnatelj, upravno vijeće i stručno vijeće, osim ako predmetnim Zakonom nije drukčije određeno.

Člankom 17. Zakona propisano je da javna knjižnica s više od deset zaposlenih ima upravno vijeće, a knjižnica i knjižnica u sustavu s više od pet zaposlenih ima stručno vijeće.

S obzirom da Gradska knjižnica i čitaonica Mladen Kerstner ima manje od pet zaposlenih ne ispunjava uvjete ni za upravno ni za stručno vijeće.

Nadalje, člankom 19.st.3. Zakona propisano je, ako knjižnica nema upravno vijeće da ravnatelj obavlja i poslove iz članka 18. Zakona odnosno poslove iz nadležnosti upravnog vijeća.

Stoga se člancima 4.,5. i 6. Odluke propisuje tijelo Knjižnice u funkciji ravnatelja te ovlasti ravnatelja. Člankom 6.st.1.alineja 4. propisuje se da ravnatelj donosi Statut uz prethodnu suglasnost gradonačelnika, a što je regulirano člankom 59. st.1. točkom 15. Statuta Grada Ludbrega.

Člancima 7. i 8. uređuje se ovlast i način imenovanja ravnatelja. S obzirom da je člankom 20. Zakona detaljno propisano imenovanje ravnatelja, mandat, uvjeti koje treba ispunjavati osoba za ravnatelja te odredbe o vršitelju dužnosti ravnatelja predlaže se da se isto pobliže uredi Statutom.

S obzirom da je Zakonom propisano da javni natječaj za imenovanje ravnatelja raspisuje i provodi upravno vijeće javne knjižnice odnosno osnivač ako javna knjižnica nema upravno vijeće, ovom Odlukom se predlaže da Gradsko vijeće raspisuje javni natječaj, a da se prijave dostavljaju Odboru za izbor i imenovanje kao radnom tijelu Gradskog vijeća koji utvrđuje prijedlog i dostavlja ga Gradskom vijeću.

1. **Financiranje i imovina**

Člankom 29. Zakona propisano je da sredstva za rad knjižnica osigurava osnivač, a ona uključuju sredstva za plaće, sredstva za nabavu građe, sredstva za program, materijalne izdatke, stalno stručno usavršavanje knjižničarskih djelatnika i sredstva za zaštitu knjižnične građe, kao i sredstva za investicije i investicijsko održavanje, ako posebnim zakonom nije drukčije određeno.

Sukladno ovoj zakonskoj odredbi isto se regulira člankom 9. Odluke, dok se člankom 10. regulira da Knjižnica vodi financijsko poslovanje i računovodstvo u skladu s propisima za proračunske korisnike, a što je sukladno članku 30.st.1. Zakona.

Članci 12.,13. i 14. dijelom su preuzeti iz dosadašnjih izmjena i dopuna odluka, usklađeni su s propisima za proračunske korisnike, a vezani su uz imovinu Knjižnice.

1. **Međusobna prava i obveze osnivača i Knjižnice**

Članci 15. i 16. uređuju međusobna prava i obveze osnivača i Knjižnice, provođenje mjera radi kontrole poslovanja i zakonitosti rada Knjižnice.

1. **Prijelazne i završne odredbe**

Ovim odredbama regulira se trajanje mandata sadašnjem ravnatelju odnosno vršitelju dužnosti, radno-pravni status zaposlenika kao i obveza ravnatelja da donese, izmijeni odnosno uskladi potrebite opće akte sukladno odredbama Odluke i Zakona.

Člankom 21. utvrđuje se da stupanjem na snagu ove Odluke prestaje važiti Odluka o osnivanju Gradske knjižnice i čitaonice Mladen Kerstner Ludbreg kao i njezine izmjene i dopune objavljene u „Službenom vjesniku Varaždinske županije“ br. 12/2003, 5/2005, 58/2013.

Člankom 22. utvrđuje se stupanje na snagu Odluke – osmog dana od dana objave u „Službenom vjesniku Varaždinske županije“.

Sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj podnosi ovaj prijedlog akta na raspravu i donošenje Gradskom vijeću Grada Ludbrega.